Sodba Splošnega sodišča (peti senat) z dne 11. februarja 2026 –
Tokareva/Svet
(zadeva T‑693/25)
„ Skupna zunanja in varnostna politika – Omejevalni ukrepi v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Ponovna uvrstitev imena tožeče stranke na seznam – Pojem ‚korist od vplivnega poslovneža, ki dejavnosti opravlja v Rusiji‘ – Člen 2(1)(g) Sklepa 2014/145/SZVP – Napaka pri presoji – Člen 266 PDEU “
1.      Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti – Uvrstitev na sezname, ki temelji na sklenjenem krogu natančnih, konkretnih in skladnih indicev – Neobstoj – Napaka pri presoji
(Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s Sklepom (SZVP) 2025/1895, Priloga; uredbi Sveta št. 269/2014 in 2025/1894)
(Glej točke od 30 do 33 in od 39 do 42.)
2.      Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti – Obseg polja proste presoje navedenega pristojnega organa – Upoštevnost dokazov, predloženih ob prejšnji uvrstitvi, če se razlogi, položaj tožeče stranke in razmere v Ukrajini niso spremenili
(Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s Sklepom (SZVP) 2025/1895; uredbi Sveta št. 269/2014 in 2025/1894)
(Glej točko 34.)
3.      Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Vodilni poslovneži, ki delujejo v Rusiji, in njihovi ožji družinski člani ali druge fizične osebe, ki imajo od njih korist – Pojem koristi – Kakršna koli nezanemarljiva korist – Korist, dodeljena pred priključitvijo Krima – Izključitev
(Sklep Sveta 2014/145/SZVP, kakor je bil spremenjen s sklepoma (SZVP) 2023/1094 in 2025/1895, člen 2(1)(g); uredbi Sveta št. 269/2014 in 2025/1894)
(Glej točke od 36 do 38.)
4.      Ničnostna tožba – Sodba o razglasitvi ničnosti – Učinki – Obveznost sprejetja izvedbenih ukrepov – Obseg – Obveznost preprečitve nadomestitve ničnega akta z aktom z enako nepravilnostjo – Razširitev te obveznosti na poznejše akte
(člen 266 PDEU)
(Glej točke od 48 do 60.)
5.      Ničnostna tožba – Sodba o razglasitvi ničnosti – Učinki – Omejitev s strani Sodišča – Omejevalni ukrepi zaradi razmer v Ukrajini – Neupoštevanje več zaporednih odločb o razglasitvi ničnosti s strani Sveta – Element, ki upravičuje zavrnitev predloga za omejitev – Neobstoj novih razlogov ali kakršnih koli novih dokazov – Nezakonitost, ki lahko ogrozi pravni red Unije – Zavrnitev
(člena 2 in 19 PEU; člena 264 in 266 PDEU)
(Glej točke od 68 do 70.)
Izrek
1.
Sklep Sveta (SZVP) 2025/1895 z dne 12. septembra 2025 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Izvedbena uredba Sveta (EU) 2025/1894 z dne 12. septembra 2025 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine se razglasita za nična v delu, v katerem je bilo ime Maye Tokareve ponovno uvrščeno na seznam oseb, subjektov in organov, za katere veljajo ti omejevalni ukrepi.
2.
Predlog za odreditev ohranitve učinkov Sklepa 2025/1895 v zvezi s tožečo stranko do začetka učinkovanja razglasitve delne ničnosti Izvedbene uredbe 2025/1894 se zavrne.
3.
Svet Evropske unije nosi svoje stroške in stroške M. Tokareve.